După Partidul Nouă Generație, Gigi Becali și-a făcut un alt partid, Nouă Garda – Creștin Democrată. Formațiunea politică a fost înregistrată cu puțin timp înainte de startul campaniei electorale.
Gigi Becali este fondator al partidului Nouă Garda – Creștin Democrată, iar alături de el sunt fostul internațional Ionuț Lutu și Ionescu Dorin Laurențiu.
Ionuț Lutu, în vârstă de 48 de ani, a fost fotbalist și a devenit omul de încredere al lui Becali. Recent, el a fost făcut de Becali și unic asociat și administrator al firmei Becali Hotels SRL.
Gigi Becali a anunțat, în septembrie 2023, că vrea să se implice în alegerile prezidențiale din 2024, susținând că este dispus să își cheltuie toată averea pentru a pune "pe altcineva să conducă țară", scrie Aktual 24
Gigi Becali a fost condamnat, în 20 mai 2013, la trei ani de închisoare în dosarul schimbului de terenuri cu Ministerul Apărării şi a primit ulterior un spor de şase luni, după alte două condamnări, în dosarul "Valiza" şi în cel al sechestrării celor care i-au furat maşina.